**Férmissziói jelentés a 2020. évről**

Már az év elején látszott, hogy nagy a bizonytalanság az éves egyházi programok tekintetében és ez sajnos be is igazolódott.

Ettől függetlenül év elején szokás szerint megkerestem a nagyobb férfikörök vezetőit az éves programok megbeszélése céljából.

Év közben bízva kedvező változásban elkezdtem szervezni a Nyugati Kerületi Férfimissziói Napot Várpalotára. Azért esett a választás rájuk, mert az ottani kör nem régen alakult és ezzel is ismertebbé kívántuk tenni őket.

A helyszíni bejárás megtörtént, már előadók is megvoltak amikor a Covid járvány újra felerősödött de lemondások is voltak emiatt nem került az alkalomra.

Két alkalommal egy LMK-n és egy gyülekezetben tájékoztatót tartottam a férfikörök munkájáról.

Októberre jobb lett a helyzet és ezért megszerveztük a már korábban is tervezett Somló-hegyi férfi napot. Javarészt a szabadban, a járványügyi elírások miatt.

Nyitó áhítatot Szemerei Benjámin somlószőlősi beosztott lelkész tartott. Jól sikerült összejövetel volt.

A Missziói és Evangelizáció Bizottság zsinati képviselője is vagyok, sajnos a Zsinat és a bizottság munkája is nagyon beszűkült, többnyire online tanácskozás és távszavazás volt. Mint tudjuk a legtöbb bizottsági és egyéb összejövetelek sem jöttek létre.

Idénre tervezzük a tavaly elmaradt várpalotai Kerületi Férfi Nap megrendezését,

amelyre a fogadókészség továbbra is megvan. Gyülekezetek meglátogatását is tervezem és természetesen, hogy újra legyen Regionális Budapesti Férfi Nap a szokott helyen, Pesterzsébeten.

Folytatjuk a férfikörök bemutatását a Híd magazinban. Legközelebb Várpalotával.

Koháry Ferenc férfi referens